b'\n_START_ARTICLE_\nAlpisarv\n_START_PARAGRAPH_\nAlpisarv on puhkpill. Sellel on v\xc3\xa4ga pikk kooniline puidust toru ja puidust kausshuulik. Alpisarvi valmistatakse enamasti kuusest, harvem m\xc3\xa4nnist. Algselt otsisid pilli tegijad puid, mis olid juurte l\xc3\xa4hedalt paindunud, et pill tuleks soovitud kujuga. Kuna pilli torus pole lisaauke, on sellega v\xc3\xb5imalik m\xc3\xa4ngida naturaalhelirea noote.\n_START_SECTION_\nAjalugu\n_START_PARAGRAPH_\nSaksakeelne s\xc3\xb5na alphorn esines esimest korda kirjalikult 1527. aastal. 17.\xe2\x80\x9319. sajandi m\xc3\xbc\xc3\xbcdid ja legendid jutustavad, et alpisarvesarnaseid pille kasutati m\xc3\xa4estikuk\xc3\xbclades signaliseerimiseks alates keskajast v\xc3\xb5i isegi varem ning m\xc3\xb5nikord asendasid nad kirikukelli.'